OpenLLM-France/wikimedia huggingface dataset:
# Joan d'Àger

Joan d'Àger (Calassanç, La Llitera, ? - Benavarri, Baixa Ribagorça, 1587) va capitanejar la revolta de Benavarri del 1578 quan era síndic personer del comtat de Ribagorça. Es mantingué al poder del comtat fins que el 1587 els partidaris del comte Ferran II de Ribagorça i el seu pare Martí el van ferir mortalment durant la Guerra de la Ribagorça.

## Referències

* ↑ Casey, James; Ardit, Manuel. España en la Edad Moderna: una historia social (en castellà). Universitat de València, 2001, p.174. ISBN 8470309498.
* ↑ Diccionari d'Història de Catalunya; ed. 62; Barcelona; 1998; ISBN 84-297-3521-6; p. 12
# La mort de Lluís XIV

La mort de Lluís XIV (títol original en francès: La mort de Louis XIV) és una pel·lícula de 2016 dirigida per Albert Serra i Juanola i interpretada per Jean-Pierre Léaud. Va rebre el premi Jean Vigo. La pel·lícula es va projectar fora de competició al Festival Internacional de Cinema de Canes de 2016. Va obtenir 7 nominacions a la novena edició dels Premis Gaudí, imposant-se en les categories de millor vestuari i millor maquillatge i perruqueria.

## Gestació

El projecte es va iniciar com una instal·lació per al Centre Georges Pompidou, que finalment no es va dur a terme, en què en una vitrina penjada del sostre Jean-Pierre Léaud interpretaria l'agonia del rei durant quinze dies.

## Argument

El 10 d'agost de 1715, després d'una cacera, comença la decadència física que portarà Lluís XIV a la mort després de 72 anys de regnat. El film narra els seus últims dies postrat en un llit, envoltat de metges, d'aristòcrates i de servents, desconcertat davant la seva pròpia finitud.

## Repartiment

* Jean-Pierre Léaud com a Lluís XIV de França
* Irène Silvagni com a Madame de Maintenon
* Patrick D'Assunçao com a Guy-Crescent Fagon
* Vicenç Altaió
* Lluís Serrat
* Marc Susini com a Blouin
* Bernard Belin com a Georges Mareschal
* Olivier Cadiot com el Doctor

## Referències

* ↑ «La mort de Lluís XIV». Ésadir.cat. [Consulta: 29 gener 2022].
* ↑ Salvà, Nando «Albert Serra, el nostre home a Mart». OnBarcelona, 24-11-2016.
* ↑ «La mort de Lluís XIV». El Punt Avui. [Consulta: 28 gener 2017].
* ↑ «'The Death of Louis XIV' ('La Mort de Louis XIV'): Cannes Review». The Hollywood Reporter, 19-05-2016.
* ↑ «Film Review: ‘The Death of Louis XIV’». Variety, 20-06-2016.
* ↑ Redacció; ACN «'La propera pell', millor film en uns premis Gaudí dominats per 'Un monstre em ve a veure'. El film dirigit per Isaki Lacuesta i Isa Campo i el dirigit per Juan Antonio Bayona s'enduen la majoria de premis». Vilaweb [Barcelona], 29-01-2017.
* ↑ «Cámara mortuoria» (en castellà). El Pais, 24-11-2016. [Consulta: 28 gener 2017].

## Enllaços externs

* «La mort de Lluís XIV». Catalan Films & TV. [Consulta: 28 gener 2017].
* «La mort de Lluís XIV». Cinema en català. Llengua catalana. [Consulta: 28 gener 2017].
# Francesc Xavier Marimon i Sabaté

Francesc Xavier Marimon i Sabaté (Pallerols, Talavera, 9 de desembre de 1948) és un polític i empresari català, diputat al Parlament de Catalunya en la IV i V Legislatures, senador en la VII Legislatura i conseller de la Generalitat de Catalunya.

## Biografia

Militant de CDC des de 1979, a les eleccions municipals espanyoles de 1979 fou escollit regidor de l'ajuntament de Pallerols de Talavera, càrrec que va ocupar fins a 1999. De 1983 a 1988 fou diputat provincial de la Diputació de Lleida i de 1991 a 1995 vicepresident primer del consell comarcal de la Segarra. Aleshores treballava al sector privat com a directiu de les empreses Seimosa i Seimex fins a 1988. De 1983 a 1988 també ha estat promotor de l'Institut d'Estudis Ilerdencs i impulsor de l'Institut Català del Voluntariat.
De 1988 a 1992 fou Director general d'Acció Cívica del Departament de Benestar Social de la Generalitat de Catalunya, i el 1992 Delegat territorial del Govern de la Generalitat a Lleida.
Fou elegit diputat a les eleccions al Parlament de Catalunya de 1992. Uns mesos després renuncià al seu escó quan fou nomenat Conseller d'Agricultura de la Generalitat de Catalunya, càrrec que va ocupar fins a 1999. Va renovar el seu escó a les eleccions al Parlament de Catalunya de 1995.
A les eleccions generals espanyoles de 2000 fou escollit senador per la província de Lleida per CiU. De 2000 a 2004 fou portaveu del grup parlamentari de CiU al Senat i membre de la Diputació Permanent.

## Referències

* 1 2 Diputats del Parlament de Catalunya en la IV Legislatura p. 122
* ↑ Fitxa del Senat

## Enllaços externs

* Entrevista a la revista Adda
# Ahilya Bai

Ahilya Bai (de nom complet Shrimant Akhand Soubhagyavati Devi Shri Ahilya Bai Sahib Holkar) fou regent i sobirana de la suba de Malwa amb seu a Maheshwar. Era filla de Mankoji Rao Scindia, patil de Chonde, i esposa de Khande Rao Holkar, mort el 15 de març de 1754.
Va assolir el poder a la mort sense fills del seu fill Male Rao Holkar el 5 d'abril de 1767 sent reconeguda pel peshwa com a regent i sobirana de propi dret conforme a la tradició familiar (11 de desembre de 1767) si bé el peshwa va nomenar com a subadar a Tukoji I Rao Holkar, d'una altra branca de la família, amb el que Ahilya Bai estava casada.
Va cedir a Tukoji I Rao Holkar els honors, títols i el comandament militar, conservant l'administració civil i la regència plena durant les absències de Tukoji I Rao. La seva administració fou un exemple de bon govern: fou tolerant i justa, va dirigir amb cura tots els departaments i va incrementar notablement la prosperitat; va procurar sempre la pau, i fou caritativa no sols als seus dominis sinó a tota l'Índia. Va construir edificis a Badrinath, Gaya i Rameswaram. Sota el seu govern per primera vegada l'exèrcit va utilitzar batallons manats per Dudrenec, Boyd, i altres.
Va morir a Maheshwar el 13 d'agost de 1795.

## Referències

Genealogia
# Barranc del Ban

El Barranc del Ban, és un dels barrancs del terme de la Torre de Cabdella, dins de l'antic terme de Mont-ros.
Es forma a la Pala dels Verdins, a 2.175 metres d'altitud, i davalla cap al sud-oest, però fent un doble gir, de primer cap a ponent i després cap al sud, a causa de la presència de diversos serrats que el fan canviar de direcció.
S'aboca en el barranc de les Espones als Palancons.

## Enllaços externs

* Institut Cartogràfic de Catalunya
# LDAP

LDAP (Lightweight Directory Access Protocol) és un protocol a nivell d'aplicació que permet l'accés a un servei de directori ordenat i distribuït per a cercar diversa informació en un entorn de xarxa. LDAP també és considerat una base de dades (tot i que el seu sistema d'emmagatzemament pot ser diferent) al que poden realitzar-se consultes.
Habitualment, emmagatzema la informació de login (usuari i paraula de pas) i és utilitzat per a autenticar-se tot i que és possible emmagatzemar altres tipus d'informació (dades de contacte de l'usuari, ubicació de diversos recursos de la xarxa, permisos, certificats, etc.).

## Enllaços externs

* RFC 2251 LDAP v3 (anglès)
* Tutorials sobre Ldap en català Arxivat 2015-03-13 a Wayback Machine.
# Joan Comorera i Estarellas

Joan Comorera Estarellas (Barcelona, 6 de maig de 1972) és un advocat i polític català senador al Senat d'Espanya en la XI i XII Legislatures.
Segons diu ell mateix en el seu bloc, Joan Comorera i Soler era oncle del seu avi. Llicenciat en dret, és advocat especialitzat en propietat intel·lectual i propietat industrial. Resideix a Sant Adrià del Besòs, on milita a Iniciativa per Catalunya-Verds i és membre actiu de la Brigada #T, que rebutja taxes judicials imposades pel govern del PP. Fou escollit senador per Barcelona en la llista d'En Comú Podem a les eleccions generals espanyoles de 2015 i 2016.

## Referències

* ↑ El Blog de Joan Comorera
* ↑ L'Adrianenc Joan Comorera Candidat a les eleccions del 20D per En Comú Podem, badanotis.com
* ↑ Fitxa del Senat
# Kyoko Kuroda

Kyoko Kuroda (黒田 今日子, 8 de maig de 1969) és una exfutbolista japonesa.

## Selecció del Japó

Va debutar amb la selecció del Japó el 1989. Va disputar 21 partits amb la selecció del Japó. Ha disputat Copa del Món de 1991.

## Estadístiques

Selecció del Japó :
| Anys | Partits | Gols |
| 1989 | 4 | 6 |
| 1990 | 2 | 1 |
| 1991 | 11 | 0 |
| 1992 | 0 | 0 |
| 1993 | 0 | 0 |
| 1994 | 4 | 0 |
| Total | 21 | 7 |

## Referències

* ↑ Japan Football Association(japonès)

## Enllaços externs

* Kyoko Kuroda, Fitxa a Soccerway
# Llista grisa

Una llista grisa o greylist és una tècnica per al control de correu brossa. És un mètode de defensa que bloqueja la majoria dels correus indesitjats que es reben en un servidor de correu.
La paraula anglesa greylisted (allistat en la llista grisa), per analogia amb una llista negra, va ser proposat per Evan Harris per intentar limitar el correu brossa. Tant en nom com en la forma d'operar està relacionat amb els termes llista blanca i llista negra. Es refereix al procés mitjançant el qual, per protegir-se de missatges que són potencialment correu brossa, el servidor de correu (a nivell del protocol SMTP) rebutja el missatge i demana que aquest sigui reenviat. Aquesta tècnica tracta d'aprofitar l'existència d'errors temporals en l'estàndard SMTP. Un servidor de correu que funcioni d'acord amb aquest estàndard tornarà a intentar indefinidament enviament.
Els servidors utilitzats pels enviadors de correu brossa no solien complir amb els estàndards i generalment envien missatges en massa sense preocupar-se si han arribat correctament. La idea central és que els servidors de correu legítims mantinguin el missatge rebutjat en cua i tornen a reenviar-lo més tard, el que permet que el missatge arribi al destinatari. S'assumeix que els servidors de correu no legítims i les màquines Zombies no reintentarán l'enviament.
Les llistes negres allisten els servidors o comptes de correu des dels quals està prohibit rebre correu i les llistes blanques els que són autoritzats sense verificació. La llista grisa allista els servidors dels quals encara no se sap si són fonts fiables o emissors de correu brossa i que per conseqüència encara necessiten una verificació. Aquesta verificació pot ser manual (per l'usuari o servidor font) o automàtica (per anàlisi estadística de missatges rebuts i que no compleixen totalment amb les característiques definides al document RFC.

## Funcionament

Un servidor de SMTP que fa llistes grises registra les dades de cada missatge:
* L'adreça IP del remitent
* La direcció del remitent
* La direcció del destinatari
Aquesta tripleta que identifica el missatge s'emmagatzema dins del servidor. Si la tripleta del missatge no ha estat vista amb anterioritat, es rebutja temporalment el missatge. La quantitat de temps de vida les tripletes i el lapse entre la primera aparició de la tripleta i la seva acceptació són configurables
Aquesta mesura pot causar retards en el subministrament de correu, impossibles de saber a priori, en alguns casos pot representar una molèstia per algun usuari, però segons la Universitat Politècnica de Catalunya els beneficis globals quant a l'eliminació del correu brossa són molt superiors. Tanmateix la taxa de detecció de correu brossa pot baixar, com que remitents de correu brossa saben com moure per la llista grisa.

## Vegeu també

* Llista blanca
* Llista negra
* FIVA

## Enllaços externs

* «Greylisting per Sendmail» (castellà)

## Referències

* ↑ «What is Graylisting»
* ↑ «Mesures antispam: Greylisting» Arxivat 2013-06-01 a Wayback Machine., web de la Universitat Politècnica de Catalunya
* ↑ «Correu electrònic Estratègies antispam i filtres de spam en comparació», 28 de febrer de 2012
# Francisco Castrejón

Francisco Castrejón Ramírez (11 de juny de 1947) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1970.

## Referències

* ↑ Medio Tiempo - Paco Castrejón un histórico en la portería, enseña a los jóvenes
* ↑ Rosas, Sergio Luis. «Recuerdos del Ayer» (en castellà). El Siglo de Torreón, 01-09-2010.
* ↑ Reyes Padilla, Macario. «Mexico - International Results Details 1960-1969». RSSSF, 02-06-2002.
* ↑ Francisco Castrejón a National-Football-Teams.com (anglès)
# Stefania satelles

Stefania satelles és una espècie de granota que es troba a Veneçuela.

## Referències

* Señaris, C. & La Marca, E. 2004. Stefania satelles. Llista Vermella d'Espècies Amenaçades de la UICN 2006. Consulta: 8 de gener de 2008.
# Ali Kaabi

Ali Kaabi (àrab: علي الكعبي) (Tunísia, 15 de novembre de 1953) és un futbolista de Tunísia, retirat, de la dècada de 1970.

## Trajectòria esportiva

Va jugar 72 cops amb la selecció de futbol de Tunísia i marcà nou gols, entre 1973 i 1982, amb la qual jugà a la Copa del Món de 1978 a l'Argentina, on marcà un gol. Pel que fa a clubs, defensà els colors del Club Olympique des Transports.

## Referències

* ↑ Kilani, Imed. «Tunisia - Record International Players». RSSSF, 06-03-2012.
* ↑ «Africa savours its first victory». FIFA.com. Arxivat de l'original el 9 de novembre 2012. [Consulta: 21 abril 2012].
* ↑ Calcio.com. «Perfil».
# Azalea Park

Azalea Park és una concentració de població designada pel cens dels Estats Units a l'estat de Florida. Segons el cens del 2000 tenia 11.073 habitants.

## Demografia

Segons el cens del 2000, Azalea Park tenia 11.073 habitants, 3.981 habitatges, i 2.695 famílies. La densitat de població era de 1.331,9 habitants per km².
Dels 3.981 habitatges en un 33,8% hi vivien nens de menys de 18 anys, en un 45,1% hi vivien parelles casades, en un 16,3% dones solteres, i en un 32,3% no eren unitats familiars. En el 21,6% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,26.
Per edats la població es repartia de la següent manera: un 25,8% tenia menys de 18 anys, un 13,5% entre 18 i 24, un 32,8% entre 25 i 44, un 17,6% de 45 a 60 i un 10,3% 65 anys o més.
L'edat mediana era de 31 anys. Per cada 100 dones de 18 o més anys hi havia 94,4 homes.
La renda mediana per habitatge era de 32.841 $ i la renda mediana per família de 40.057 $. Els homes tenien una renda mediana de 26.385 $ mentre que les dones 21.445 $. La renda per capita de la població era de 14.136 $. Entorn del 8,9% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Azalea Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 2 agost 2010].
* ↑ «Geographic Comparison Table- Azalea Park». American Fact Finder. Oficina del Cens dels Estats Units, 12-01-2010.
# Jaime Ramón Molina Mata

Jaime Ramón Molina Mata, conegut com a Jaime Molina, nascut a Estepona, Andalusia, el 6 de març de 1969, és un futbolista andalús, ja retirat. Jugava de defensa.

## Trajectòria

Es va formar a les files del CD Málaga, primer jugant amb el filial, l'Atlético Malagueño, i després amb el primer equip, amb el qual va debutar a primera divisió. La 92/93 fitxa pel CA Marbella i a l'any següent, pel Mérida, ambdós de Segona Divisió.
El 1994 torna a la màxima categoria a les files del RCD Espanyol, on hi passaria tres campanyes. Del club català retornaria al Mérida, amb qui disputaria el millor any a Primera, la 97/98 amb 32 partits de lliga.
El 1999 fitxa per la UD Las Palmas, amb qui baixaria a Segona. Finalment, del 2001 al 2005 militaria en el CD Numancia, entre els quals cal comptar una temporada a primera divisió, l'última de Jaime en actiu.

## Enllaços externs

* Estadístiques a Primera divisió - LFP (castellà)
# Cicló extratropical

Cicló extratropical, altrament conegut com a cicló de latitud mitjana, és un fenomen meteorològic que forma part de la família del ciclons i es caracteritza per vents i tempestes fortes, Es defineixen com sistemes de baixa pressió atmosfèrica d'escala sinòptica que es produeixen en zones de latituds mitjanes, on constitueixen una part important de la circulació atmosfèrica a l'hora que contribueixen a l'equilibri tèrmic de les regions equatorials i polars. El ciclons tropicals no presenten les característiques típiques dels ciclons tropicals ni dels polars, i estan vinculats als fronts, als gradients tèrmics horitzontals i al punt de rosada, conegudes com a "zones baroclines".

## Referències

* ↑ «Massas de ar». Universitat de São Paulo (USP). [Consulta: 29 juny 2008].
* ↑ Dr. DeCaria. «ESCI 241 – Meteorology; Lesson 16 – Extratropical Cyclones via the Internet Wayback Machine». Department of Earth Sciences, Universitat de Millersville, 07-12-2005. Arxivat de l'original el 2008-02-08. [Consulta: 21 juny 2009].
# Francisco Celdrán Vidal

Francisco Celdrán Vidal (La Unión, Regió de Múrcia, 1944) és un enginyer agrònom i polític murcià. Està llicenciat en farmàcia. Fou regidor de Cartagena entre 1983 i 1987. Va ser diputat regional en la II Legislatura de l'Assemblea Regional de Múrcia, sent secretari segon de la Mesa entre 1991 i 1993. Va ser diputat a les Corts entre 1993 i 1995.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 580. ISBN 84-930048-0-4.
# Stefania roraimae

Stefania roraimae és una espècie de granota que es troba a Guyana i, possiblement també, al Brasil i Veneçuela.

## Referències

* Reynolds, R., Hoogmoed, M., MacCulloch, R. & Gaucher, P. 2004. Stefania roraimae. Llista Vermella d'Espècies Amenaçades de la UICN 2006. Consulta: 8 de gener de 2008.
# Ali II ibn Husayn

Abu-l-Hàssan Alí II ibn Hussayn (àrab: أبو الحسن علي باي بن حسين بن علي, Abū l-Ḥasan ʿAlī Bāy b. Ḥusayn b. ʿAlī) (Tunis, 24 de novembre de 1712-26 de maig de 1782) fou bei de Tunísia, de la dinastia husaynita de Tunísia, fill d'al-Hussayn I ibn Alí, i germà i successor de Muhàmmad I ar-Raixid.
Quan el seu germà Muhammad al-Rashid va ocupar Tunis el 2 de setembre de 1756 va nomenar Ali com a hereu (bey al-Mahalla, 3 de setembre); Ali el va succeir quan Muhammad va morir el 12 de febrer de 1759.
El príncep Sidi Ismail Bey (1742-1780) fill d'Ali I es va revoltar immediatament però la revolta fou reprimida el 1762 i va fugir a Algèria (on va morir). Va tornar a reclutar els soldats al Llevant restaurant els geníssers. Ali només fou reconegut com a governador per la Porta però igual que els altres va gaudir d'una completa autonomia; el bey podia signar tractats amb les potències estrangeres i la Porta no interferia en cap aspecte de l'administració. El 17 de juliol de 1766 va rebre el títol d'amir al-umara. El seu fill gran Sidi Sulayman Bey va morir el 30 de desembre de 1764 i el segon Muhammad va ocupar la posició d'hereu.
El 1769/1770 es va enfrontar a França per l'annexió de Còrsega i pel monopoli de la pesca de corall, car Ali, a instàncies de Pacciola, un lloctinent de Pascal Paoli, refusava reconèixer l'annexió de Còrsega i la nacionalitat francesa dels vaixells cors capturats; es va declarar l'estat de guerra i una esquadra francesa va fer una demostració naval davant els ports de Tunísia. (juny de 1770) però amb la mediació del gendre del primer ministre Mustafà Khodja es va poder solucionar satisfactòriament, l'annexió de Còrsega fou reconeguda (que va comportar el lent alliberament dels nombrosos esclaus corsos a Tunísia) i en endavant un cònsol general francès es va establir al país.
El 9 de febrer de 1777, malalt, va cedir el poder al seu fill Muhammad ibn Ali conegut com a Hammuda Paixà conservant però algunes funcions cerimonials i residint al palau. Va morir al palau del Bardo el 26 de maig de 1782. Va tenir cinc fills i cinc filles.

## Bibliografia

* El Mokhtar Bey, Les Beys de Tunis 1705-1957. Tunis, 2002.
# Azahara Muñoz Guijarro

Azahara Muñoz Guijarro (San Pedro de Alcántara, Màlaga, 19 de novembre 1987), encara que d'arrels i família de Doña Mencía (Còrdova) és una golfista que juga a l'LPGA Tour nord-americà i el Ladies European Tour. La cordovesa va ser distingida al març de 2013 amb el Premi Lady Golf com a Millor Jugadora Professional espanyola en la primera edició d'aquests guardons.
Muñoz va ser golfista novell de l'any 2010 del LPGA Tour. En 2012 va aconseguir una victòria, dos segons llocs i nou top 10, per la qual cosa va acabar huitena en la llista de guanys. Des de 2011 ha disputat la Copa Solheim amb la selecció europea, on ha aconseguit 4,5 punts en 11 partits.

## Victòries com a professional
### Ladies European Tour (1)

| No. | Data | Torneig | Marcadorganador | Para ekl parell | Marge devictoria | Segon | Participaciónganancias (€) |
| 1 | 3 d'octubre de 2009 | Madrid Ladies Masters | 71–68–64=203 | -16 | Playoff ¹ | Anna Nordqvist | 50,000 |
¹ Muñoz va aconseguir un putt eagle bastant allunyat en el primer clot del playoff per aconseguir la victòria en el seu primer torneig com a professional.

## Resultats en els grans de la LPGA

| Torneig | 2009 | 2010 | 2011 |
| Kraft Nabisco Championship | T40 | NJ | T52 |
| LPGA Championship | NJ | T11 | T8 |
| O.S. Women's Open | T40 | T19 | T45 |
| Women's British Open | CUT | T19 | T49 |
NJ = no va jugar CUT = no va passar el tall "T" = empat En fons groc quan va finalitzar entre les 10 primeres.

## Resum del Tour LPGA

| Any | Tornejos jugats | Corts passats | Guanyats | 2. lloc | 3. lloc | Top 10 | Millor classificació | Guanys(US$) | Puestoranking guanys | Mediapuntuación | Puestopuntuación |
| 2009 | 3 | 2 | 0 | 0 | 0 | 0 | T40 | n/a | 75.00 |
| 2010 | 21 | 17 | 0 | 0 | 0 | 2 | T4 | 402,497 | 30 | 71.29 | 17 |
| 2011 | 17 | 15 | 0 | 0 | 0 | 1 | T8 | 181,289 | 39 | 72.69 | 49 |

## Registre en la Solheim Cup

| Any | TotalPartidos | TotalW-L-H | IndividualesW-L-H | A cuatroW-L-H | FourballsW-L-H | PuntosGanados | Punts% |
| Career | 4 | 2-1-1 | 1-0-0 | 1-0-1 | 0-1-0 | 2.5 | 62.5% |
| 2011 | 4 | 2-1-1 | 1-0-0 va derrotar amb A. Stanford 1 a dalt | 1-0-1 va guanyar amb C. Matthew 3&2,mitjanes amb C. Matthew | 0-1-0 va perdre amb M. Hjorth 3&1 | 2.5 | 62.5% |

## Referències

* ↑ Diario Sur. «Azahara Muñoz, galardonada con el Premio Lady Golf como mejor jugadora profesional española». [Consulta: 13 març 2013].
* ↑ «2011 Player Performance Record». LPGA. [Consulta: 18 setembre 2011].
# Kabbaldurga

Kabbaldurga és una muntanya de Karnataka, antigament fortificada, al districte de Mysore, a d'una altura de 1.087 msnm. El cim només era accessible per un costat. Els segles xviii i xix fou una presó per presoners d'estat de Mysore. L'aigua dolenta i el clima acabaven aviat amb la vida dels presoners. Entre les víctimes destacades Chania Raja i la seva dona (enviats allí per Dalavayi Devaraj el 1734) i Morari Rao, el senyor maratha de Gooty, que hi fou enviat per Haidar Ali; sota aquest darrer la fortalesa s'anomenà Jafaradab. El 1864 els canons foren destruïts i la guàrdia evacuada.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.